stanford-oval/wikipedia huggingface dataset:
Natolanka
Käyttö

Kuten piikkilangasta, natolangasta voidaan rakentaa aitoja ja kulkuesteitä, mutta piikkilankaa tehokkaammin. Etenkin niin sanotussa concertina-lanka-muodossa eli suurille kierteille pyöritettynä se muodostaa ihmiselle lähes mahdottomasti läpäistävän esteen. Sellaisia käytetäänkin estämään muun muassa laiton rajanylitys tai pakeneminen vankilasta. Ylittämisen yrittäjälle terien aiheuttamat haavat voivat olla hengenvaarallisia.
Osana Suomen ja Venäjän rajakriisiä, Suomi linnoitti rajaa natolangalla syksyllä 2023. Esteiden on tarkoitus fyysisesti estää laittomasti maahan pyrkivien ihmisten tulo. Myös rajalle tuleva aita varustetaan sillä.
Concertina-muotoista natolankaa aidassa
Nebraska (albumi)

| Nebraska Bruce Springsteen |
| --- | --- | --- |

Studioalbumin tiedot
 Äänitetty : (enimmäkseen) 3. tammikuuta   1982 Springsteenin asunnon makuuhuoneessa
 Julkaistu: 20. syyskuuta 1982
 Formaatti: folk, rock
 Tuottaja(t): Bruce Springsteen
 Kesto: 40.50
 Levy-yhtiö: Columbia Records
Bruce Springsteenin muut julkaisut
| The River 1980 | Nebraska 1982 | Born in the U.S.A. 1984 |
Singlet albumilta Nebraska
 ”Atlantic City” Julkaistu: 8. lokakuuta 1982  ”Open All Night” Julkaistu: 26. marraskuuta 1982
Nebraska on amerikkalaisen laulaja-lauluntekijä Bruce Springsteenin kuudes albumi. Se julkaistiin vuonna 1982. Suomen albumilistalla Nebraska nousi sijalle 5.
Kaikki albumin kappaleet ovat demoäänityksiä, jotka Springsteen soitti itse akustisen kitaran kanssa New Jerseyn asuntonsa makuuhuoneessa. Hän tavoitteli niissä tunnelmaa, joka vaikutti maailmalta lapsuusvuosien kotikaupungissa. Äänityksissä käytettiin neliraitaista Tascam 144 -nauhuria ja Echoplex -kaikulaitetta. Kappaleita yritettiin tehdä studiossa, mutta kun niihin ei saatu oikeaa tunnelmaa, laitettiin alkuperäiset demo-versiot levylle.
Suomen Kuvalehden Jorma Tuominen kirjoitti kotona äänitetyn albumin tulkintojen luovan kansanlaulumaista tunnelmaa paremmin kuin kenenkään muun tunnetun rockartistin levyt siihen mennessä. Hänestä albumi oli ”pitkä ja edistyksellinen askel taaksepäin, Woody Guthrien ja nuoren Bob Dylanin aikaan”.
Kappaleet

Kaikki kappaleet säv. ja san. Bruce Springsteen.
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Nebraska | 4.32 |  |  |  |  |  |  |  |
| 2. | Atlantic City | 4.00 |  |  |  |  |  |  |  |
| 3. | Mansion on the Hill | 4.08 |  |  |  |  |  |  |  |
| 4. | Johnny 99 | 3.44 |  |  |  |  |  |  |  |
| 5. | Highway Patrolman | 5.40 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | State Trooper | 3.17 |  |  |  |  |  |  |  |
| 2. | Used Cars | 3.11 |  |  |  |  |  |  |  |
| 3. | Open All Night | 2.58 |  |  |  |  |  |  |  |
| 4. | My Father’s House | 5.07 |  |  |  |  |  |  |  |
| 5. | Reason to Believe | 4.11 |  |  |  |  |  |  |  |
Harmaakurkkumuuranen

| Harmaakurkkumuuranen |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Harmaamuuraset Isleria
Laji::  hauxwelli
Kaksiosainen nimi
 Isleria hauxwelli  (Sclater, 1857) 
Synonyymit
 Myrmotherula hauxwelli 

Katso myös
   Harmaakurkkumuuranen Wikispeciesissä   Harmaakurkkumuuranen Commonsissa 
Infobox OKNimi-testi OKIUCN-testi OK: 
Naaras
Harmuukurkkumuuranen (Isleria hauxwelli) on puumuurien heimoon kuuluva varpuslintu.
Levinneisyys

Harmaakurkkumuurasta tavataan Boliviassa, Brasiliassa, Kolumbiassa, Ecuadorissa ja Perussa, ja sen levinneisyysalueen pinta-ala on noin 5 640 000 km2. Laji on luokiteltu elinvoimaiseksi.
Ettlingen

| Ettlingen |
| --- | --- |
 Ettlingenin raatihuone ja raatihuoneentorni.
 vaakuna
 Ettlingen
 Koordinaatit: 48°56′N, 8°24′E 
Valtio:  Saksa
Osavaltio:  Baden-Württemberg
Hallintopiiri:  Karlsruhe
Piirikunta:  Karlsruhe
Hallinto:  
 – Pormestari:  Johannes Arnold
Pinta-ala:  
 – Kokonaispinta-ala:  56,75 km²
Korkeus:  133 m m
Väkiluku (30.6.2022):  39 647
 – Väestötiheys:  699 as./km²
 
 www.ettlingen.de  
Infobox OKVirheellinen NIMI-arvo: 
Ettlingen on kaupunki Baden-Württembergin osavaltiossa, lounaisessa Saksassa. Se kuuluu Karlsruhen hallintopiiriin ja Karlsruhen piirikuntaan. Se on noin 39 600 asukkaallaan Bruchsalin jälkeen Karlsruhen piirikunnan toiseksi suurin kaupunki.
Maantiede

Ettlingen sijaitsee pohjoisen Schwarzwaldin alueen juurella. Kaupungin läpi virtaa Reinin sivujokiin lukeutuva 45-kilometrinen Alb. Kaupunki on jaettu ydinkaupunkiin (saks. Kernstadt) ja kuuteen kaupunginosaan (saks. Stadtteile). Kaupunginosia ovat Bruchhausen, Ettlingenweier, Oberweier, Schluttenbach, Schöllbronn ja Spessart.
Historia

Varhaisin tunnettu maininta Ettlingenistä on peräisin elsassilaisen Weißenburgin luostarin asiakirjasta vuodelta 788. Asiakirjassa Ettlingen tunnetaan nimellä Ediningom. Vuonna 965 Pyhän saksalais-roomalaisen keisarikunna keisari Otto I Suuri myönsi sille kauppaoikeudet. Kaupunkioikeudet Ettlingenille myönsi keisari Henrik VI vuonna 1192. Vuonna 1689 Ranskan kuninkaan Ludvig XIV:n joukot polttivat Ettlingenin maan tasalle Pfalzin perimyssodassa ja kaupunki jouduttiin rakentamaan uudelleen.
Ettlingenin asukasluku ylitti 20 000 asukkaan rajan vuonna 1970. Kaupunkiin liitettiin 1970-luvulla Baden-Württembergin kuntauudistuksen yhteydessä kuusi kuntaa: vuonna 1972 Spessart ja vuonna 1974 Ettlingenweier, Bruchhausen, Oberweier, Schluttenbach ja Schöllbronn.
Ystävyyskaupungit

Épernay (Ranska, vuodesta 1953)
Middelkerke (Belgia, vuodesta 1971)
Clevedon (Iso-Britannia, vuodesta 1980)
Löbau (Saksa, vuodesta 1990)
Hatsina (Venäjä, vuodesta 1992)
Menfi (Italia, vuodesta 2007)
Kuvia

Ettlingen
Aiheesta muualla

Kuvia tai muita tiedostoja aiheesta Ettlingen Wikimedia Commonsissa
Viralliset sivut (saksaksi)
Ilūkste

| Ilūkste |
| --- | --- |

 vaakuna
 Ilūkste
 Koordinaatit: 55°58′N, 26°17′E 
Valtio:   Latvia
Kunta:  Ilūkste
Väkiluku (2016)  ():  2 638
Aikavyöhyke:  UTC+2
 – Kesäaika:  UTC+3
 
 www.ilukste.lv 
Infobox OKVirheellinen NIMI-arvo: 
Ilūkste (saks. Illuxt, liett. Alūksta/Ilūkšta) on kaupunki Etelä-Latviassa Selonian historiallisella alueella. Se sai kaupunginoikeudet vuonna 1917. Vuonna 2016 siellä oli 2 638 asukasta.
Historia

Ilūkste muodostui 1500-luvulla kauppareitin varteen; asiakirjoissa se mainitaan ensimmäisen kerran vuonna 1559. Paikka kuului Kuurinmaan ja Semgallian herttuakunnan semigallialaiseen osaan. Jo vuonna 1596 kaupungissa oli latinakoulu, ja 1600-luvun jälkipuoliskolla saapuivat ensimmäiset vanhauskoiset.
Kuurinmaan ja Semgalen herttuakunta joutui vuonna 1795 Venäjän keisarikunnan hallintaan. Pietarin ja Varsovan välisen maantien (valmistunut vuonna 1875) ja Tilsitistä Väinänlinnaan (1873) johtavan rautatien rakentaminen toivat alueelle vaurautta. Vuonna 1897 Ilūkstessa oli 3 652 asukasta, joista 1 355 oli puolalaisia, 847 venäläisiä, 842 juutalaisia, 360 latvialaisia, 134 saksalaisia ja 99 liettualaisia. Vuonna 1910 Ilūksteen perustettiin venäläisten opettajien instituutti, joka myöhemmin siirrettiin Jaroslavliin. Vuonna 1917 Ilūkste sai kaupunginoikeudet.
Aiheesta muualla

Kuvia tai muita tiedostoja aiheesta Ilūkste Wikimedia Commonsissa
Ilūksten kotisivut (latviaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Ilūkste
Käännös suomeksi
Onnellisten aika

| Onnellisten aika> Days of Heaven |
| --- | --- |

Ohjaaja:  Terrence Malick
Käsikirjoittaja:  Terrence Malick
Tuottaja:  Bert Schneider  Harold Schneider
Säveltäjä:  Ennio Morricone
Kuvaaja:  Néstor Almendros, ASC; loppuun saattoi Haskell Wexler, ASC
Leikkaaja:  Billy Weber, Caroline Ferriol, Marion Segal, Susan Martin
Tuotantosuunnittelija:  Jack Fisk
Pääosat:  Richard Gere Brooke Adams Sam Shepard Linda Manz
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:  1978, Suomessa 1979
Kesto:  95 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Onnellisten aika (Days of Heaven) on Terrence Malickin ohjaama draamaelokuva vuodelta 1978. Siinä näyttelevät Richard Gere, Brooke Adams, Sam Shepard ja Linda Manz.
Juoni

Elokuva kertoo Billistä (Gere), chicagolaisesta työmiehestä, joka pakenee vuonna 1916 murhasyytettä Texas Panhandleen tyttöystävänsä Abbeyn (Adams) ja pikkusiskonsa (Manz) kanssa. Texasissa Bill ja Abbey esittävät sisaruksia. Rikas farmari (Shepard) palkkaa heidät töihin. Kun farmari rakastuu Abbeyyn, Bill kannustaa tätä menemään naimisiin rahan vuoksi. Bill jää farmille ja lopulta farmari ymmärtää ”sisarusten” välisen suhteen todellisen laadun. Farmari hyökkää Billin kimppuun, joka kuitenkin tappaa hänet. Bill ja Abbey pakenevat, mutta poliisi ampuu Billin kiinniottoyrityksen aikana.
Kuvaustyö

American Cinematographer -lehden mukaan Néstor Almendrosin kuvaustyö on ”yksi taitavimmista ja useimmin jäljitellyistä kuvaustaiteen esimerkeistä nykyaikaisen elokuvan historiassa”. Almendros voitti työstään Oscarin.
Elokuvan ilme juontaa juurensa kuvaajan Vermeeriä ja Andrew Wyethiä kohtaan tuntemaan ihailuun sekä ohjaajan kiinnostukseen vuosisadanvaihteen valokuvajournalismiin. Pyrkimyksenä oli tavoitella varhaisten mykkäelokuvien luonnollista ilmettä, joten ulkokohtaukset kuvattiin luonnonvalossa ja sisäkuvissa keinovaloa käytettiin säästeliäästi.
Kun kuvauksille varattu aika ylittyi, Almendrosin oli lähdettävä aiemman sitoumuksensa perusteella kuvaamaan toista elokuvaa. Hän uskoi työnsä loppuun saattamisen kollegalleen Haskell Wexlerille, joka jäljitteli Almendrosin työtä menestyksekkäästi.
Musiikki

Ennio Morriconen elokuvaan säveltämä pääteema mukailee Camille Saint-Saënsin Eläinten karnevaali -sarjan osaa ”Akvaario”, jota käytetään elokuvassa myös alkuperäisversiona.
Palkinnot

Malick voitti Prix de la mise en scène eli parhaan ohjaajan palkinnon Cannesin elokuvajuhlilla vuonna 1979.
Onnellisten aika nimettiin Oscar-palkintoehdokkaaksi pukusuunnittelusta, sävellystyöstä sekä äänityöstä. Se palkittiin parhaasta kuvauksesta. Palkinnot jakavan Elokuva-akatemian tavan mukaan palkinto annettiin pääkuvaaja Nestor Almendrosille, vaikka myös Haskell Wexlerin työ mainittiin lopputeksteissä. Wexler on myöhemmin valittanut siitä, ettei hän saanut Oscaria työstään.
Elokuva valittiin vuonna 2007 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.
The New York Timesin kriitikot valitsivat Onnellisten ajan vuonna 2004 yhdeksi kaikkien aikojen tuhannesta parhaasta elokuvasta maailmassa.
Vastaanotto Suomessa

Onnellisten aika sai Suomessa ensi-iltansa vasta 1979, jolloin se keräsi suomalaisilta elokuvakriitikoilta viidenneksi eniten ääniä elokuvakerholehti Projektion järjestämässä äänestyksessä vuoden parhaista ensi-iltaelokuvista. Helsingin Sanomien Matti Salo kirjoitti: ”Sitten Charles Laughtonin Räsynuken ja Stanley Kubrickin Barry Lyndonin emme ole päässeet väijymään niin kiehtovaa visuaalista ja musikaalista tarua köyhyydestä ja rikkaudesta, ’taivaan päivistä’.”
DVD-versiot

Paramount Pictures julkaisi vuonna 1999 peruslaatuisen DVD-version, jonka kuvassa on elokuvaajien ammattilehden American Cinematographerin mielestä paljon lähteenä olleen filmikopion likaa ja naarmuja. Criterion Collectionin julkaiseman erikoispainoksen teräväpiirtokuvassa on puolestaan lehden arvioijan mielestä poikkeuksellisen hyvä värintoisto, vähäinen rakeisuus ja varjosävyjen tarkka toisto. Paramount Picturesin julkaisuun verrattuna Criterionin versio on ”ylivertainen”.
Taiga (vuoristorata)

| Taiga |
| --- | --- |
 Taiga kesäkuussa 2019.
Pituus:  1 104 m
Nopeus:  106 km/h
Korkeus:  52 m
Sijainti:  Linnanmäki
Valmistaja:  Intamin
Käytössä:  2019–
Junat:  2
Kapasiteetti:  860
Pituusrajoitus:  140 cm
Taiga on Linnanmäellä sijaitseva vuoristorata. Sen pituus on noin 1,1 kilometriä, huippunopeus 106 km/h ja korkeus 52 metriä (merenpinnasta 71,3 metriä). Taigassa on kaksi junaa, joihin kumpaankin mahtuu 16 henkilöä. Sen kapasiteetti on 860 matkustajaa tunnissa.
Taigassa juna saa alkuvauhtinsa lineaarisynkronimoottorissa, jossa junan vaunu muodostaa osan suoran muotoista sähkömoottoria. Kun junan vauhti alun jälkeen hidastuu, alkaa noin 60 metriä pitkä suora, jonka kohdalla tapahtuu toinen sysäys, ensimmäistä suuremmalla lineaarisynkronimoottorilla. Sen avulla juna nousee radan korkeimpaan kohtaan. Radan lopussa juna pysäytetään magneetin voimalla. Matka kestää noin minuutin. Vaunun keskinopeus on noin 70 km/h ja huippunopeus 106 km/h.
Taigan taustatarina on kotkan lento: jonotusalue ja lastausalue kuvastaa kotkan pesää ja juna kotkaa liitämässä taigan yllä. Laitteen ajokokemusta onkin kuvailtu ”petolinnun lailla lentämiseksi”.
Taigan juna laitteen korkeimmassa kohdassa.
Taigan hinta on yli 10 miljoonaa euroa, ja se on suomalaisten huvipuistojen historian suurin investointi. Taigan toimitti sveitsiläinen ratalaitevalmistaja Intamin, joka on toimittanut Linnanmäelle myös Kirnun, Hurjakurun ja Panoraaman, sekä myöhemmin Swingin (2024).
Radan perustustyöt aloitettiin kesällä 2018, ja pystytys alkoi elokuussa 2018. Taigan tieltä purettiin Vonkaputous, Vekkula, Kot Kot -rata-ajelu sekä muutamia kioskirakennuksia. Rata avattiin yleisölle tiistaina 18. kesäkuuta 2019.
Tekniset tiedot

Korkein kohta: maan pinnasta 52 metriä, meren pinnasta 71,3 metriä lähde?
Radan pituus: 1 104 metriä
Suurin nopeus: 106 km/t
Valmistaja: Intamin, Sveitsi
Aiheesta muualla

Kuvia tai muita tiedostoja aiheesta Taiga Wikimedia Commonsissa
Linnanmäen virallinen Taigan ajovideo Youtubessa
Ilta-sanomat: Linnanmäki paljasti jättimäisen uutuus­laitteensa: ”Huippu­nopeus on 106 km / h”
Luettelo Egyptin dynastioista

Tämä on muinaisen Egyptin dynastioiden luettelo. Dynastia on hallitsijasuku, Egyptin tapauksessa faaraosuku.
Egyptin esidynastinen kausi

Egyptin protodynastinen kausi
Varhaisdynastinen kausi

Egyptin dynastia 1
Egyptin dynastia 2
Egyptin vanha valtakunta

Egyptin dynastia 3
Egyptin dynastia 4
Egyptin dynastia 5
Egyptin dynastia 6
Ensimmäinen välikausi

Egyptin dynastia 7
Egyptin dynastia 8
Egyptin dynastia 9
Egyptin dynastia 10
Egyptin keskivaltakunta

Egyptin dynastia 11
Egyptin dynastia 12
Egyptin dynastia 13
Toinen välikausi

Egyptin dynastia 14
Egyptin dynastia 15
Abydoksen dynastia
Egyptin dynastia 16
Egyptin dynastia 17
Egyptin uusi valtakunta

Egyptin dynastia 18
Egyptin dynastia 19
Egyptin dynastia 20
Kolmas välikausi

Egyptin dynastia 21
Theban Amonin ylipapit
Egyptin dynastia 22
Egyptin dynastia 23
Egyptin dynastia 24
Egyptin dynastia 25
Egyptin myöhäiskausi

Egyptin dynastia 26
Egyptin dynastia 27 (Persian ensimmäinen valtakausi Egyptissä)
Egyptin dynastia 28
Egyptin dynastia 29
Egyptin dynastia 30
Egyptin dynastia 31 (Persian toinen valtakausi Egyptissä)
Egyptin hellenistinen aika

Ptolemaiosten dynastia
Polyporaceae

| Polyporaceae |
| --- | --- |
 Suomukääpä (Polyporus squamosus)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycotina
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Polyporales
Heimo::  Polyporaceae  Fr. ex Corda 1839
Katso myös
   Polyporaceae Wikispeciesissä   Polyporaceae Commonsissa 
Infobox OKNimi-testi OK: 
Polyporaceae on sieniheimo, jolla on vanha perinne kääpien taksonomiassa. Käävät on nyttemmin jaettu DNA-analyysien perusteella useaan eri lahkoon, ja toisaalta ulkoiselta olemukseltaan sangen erilaisia sienisukuja on todettu lähisukulaisiksi.
Pitkäniemen sairaalan hautausmaa
Aiheesta muualla

Miinu Mäkelän valokuva hautausmaan portista vuodelta 2009, Museokeskus Vapriikki (Finna)
Urbanex Ninja : Unohdettujen hylkiöiden hautausmaa
Suomi Tour 18.8.2015 : Pitkäniemen mielisairaalan hautausmaa
Ranskan ympäriajo 2015

Kilpailun reitti
Ranskan ympäriajo 2015 oli järjestyksessään 102. maantiepyöräilyn Ranskan ympäriajo. Se alkoi Alankomaiden Utrechtista 4. heinäkuuta ja päättyi Pariisiin 26. heinäkuuta 2015. Kilpailu muodostui 21 etapista, yhteispituudeltaan 3 358,3 kilometriä.
Chris Froome voitti kilpailun minuutin ja 12 sekunnin erolla Nairo Quintanaan, Alejandro Valverde sijoittui kolmanneksi. Peter Sagan voitti pistekilpailun, Chris Froome mäkikirikilpailun, Nairo Quintana nuorten kilpailun ja Movistar Team joukkuekilpailun. Kilpailun yritteliäimmäksi ajajaksi valittiin Romain Bardet.
Osallistuvat joukkueet

Kilpailuun osallistui kaikkiaan 22 joukkuetta.
UCI Pro -joukkueet: Ag2r-La Mondiale, Astana Team, BMC Racing Team, Cannondale-Garmin, Etixx-Quick Step, FDJ, IAM Cycling, Team Giant-Alpecin, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Katjuša, Orica-GreenEDGE, Team Sky, Team Tinkoff-Saxo, Trek Factory Racing
UCI Continental Circuits -joukkueet: Bora-Argon 18, Bretagne-Séché Environnement, Cofidis, Team Europcar, MTN-Qhubeka
Kilpailun suurimpina ennakkosuosikkeina pidettiin vedonlyöntitoimistojen mukaan Nairo Quintanaa, Chris Froomea, Vincenzo Nibalia ja Alberto Contadoria. Seuraavina ennakkokaavailuissa olivat Thibaut Pinot, Tejay van Garderen, Joaquim Rodríguez ja Alejandro Valverde.
Lopputulokset

Lähde:
Etapit

Etapit 1–11 Ranskan ympäriajossa 2015
Etapit 12–21 Ranskan ympäriajossa 2015

Lähde: Pro Cycling Stats
| etappi | päivä | reitti | pituus | tyyppi | tyyppi | voittaja |
| --- | --- | --- | --- | --- | --- | --- |
| 1 | 4.7. | Utrecht–Utrecht | 13,8 km |  | Henkilökohtainen aika-ajo |  Rohan Dennis |
| 2 | 5.7. | Utrecht – Neeltje Jans | 166,0 km |  | Tasamaaetappi |  André Greipel |
| 3 | 6.7. | Antwerpen–Huy  | 159,5 km |  | Keskivaikea vuorietappi |  Joaquim Rodríguez |
| 4 | 7.7. | Seraing–Cambrai   | 223,5 km |  | Tasamaaetappi, mukulakiviosuuksia |  Tony Martin |
| 5 | 8.7. | Arras–Amiens  | 189,5 km |  | Tasamaaetappi |  André Greipel |
| 6 | 9.7. | Abbeville – Le Havre  | 191,5 km |  | Tasamaaetappi |  Zdeněk Štybar |
| 7 | 10.7. | Livarot–Fougères  | 190,5 km |  | Tasamaaetappi |  Mark Cavendish |
| 8 | 11.7. | Rennes–Mûr-de-Bretagne  | 181,5 km |  | Keskivaikea vuorietappi |  Alexis Vuillermoz |
| 9 | 12.7. | Vannes–Plumelec  | 28,0 km |  | Joukkueaika-ajo |  BMC Racing Team |
|  | 13.7. |  |  |  | välipäivä (Pau) | välipäivä (Pau) |
| 10 | 14.7. | Tarbes – La Pierre Saint Martin  | 167,0 km |  | Vuorietappi |  Christopher Froome |
| 11 | 15.7. | Pau–Cauterets  | 188,0 km |  | Vuorietappi |  Rafał Majka |
| 12 | 16.7. | Lannemezan – Plateau de Beille  | 195,0 km |  | Vuorietappi |  Joaquim Rodríguez |
| 13 | 17.7. | Muret–Rodez  | 198,5 km |  | Keskivaikea vuorietappi |  Greg Van Avermaet |
| 14 | 18.7. | Rodez–Mende  | 178,5 km |  | Keskivaikea vuorietappi |  Steve Cummings |
| 15 | 19.7. | Mende–Valence  | 183,0 km |  | Mäkietappi |  André Greipel |
| 16 | 20.7. | Bourg-de-Péage–Gap  | 201,0 km |  | Keskivaikea vuorietappi |  Rubén Plaza |
|  | 21.7. |  |  |  | välipäivä (Gap) | välipäivä (Gap) |
| 17 | 22.7. | Digne-les-Bains – Pra Loup  | 161,0 km |  | Vuorietappi |  Simon Geschke |
| 18 | 23.7. | Gap–Saint-Jean-de-Maurienne  | 186,5 km |  | Vuorietappi |  Romain Bardet |
| 19 | 24.7. | Saint-Jean-de-Maurienne – La Toussuire - Les Sybelles  | 138,0 km |  | Vuorietappi |  Vincenzo Nibali |
| 20 | 25.7. | Modane – Alpe d'Huez  | 110,5 km |  | Vuorietappi |  Thibaut Pinot |
| 21 | 26.7. | Sèvres–Pariisi  | 109,5 km |  | Tasamaaetappi |  André Greipel |
Aiheesta muualla

Kuvia tai muita tiedostoja aiheesta Ranskan ympäriajo 2015 Wikimedia Commonsissa
Ranskan ympäriajo
Hannover

| Hannover |
| --- | --- |

 lippu:  vaakuna
 Hannover
 Koordinaatit: 52°22′N, 9°44′E 
Valtio:  Saksa
Osavaltio:  Ala-Saksi
Piirikunta:  Hannoverin seutu
Perustettu:  
Hallinto:  
 – Ylipormestari:  Belit Onay (Liittouma 90/Vihreät)
Pinta-ala:  
 – Kokonaispinta-ala:  204,08 km²
Korkeus:  55 m
Väkiluku (1.11.2007):  522 944
 – Väestötiheys:  2 562,4 as./km²
 – Metropolialue:  1 128 543
Aikavyöhyke:  UTC+1
 – Kesäaika:  UTC+2
Postinumero:  30001–30669
Suuntanumero(t):  0511
 
 Virallinen sivu 
Infobox OKVirheellinen NIMI-arvo: 
Vuosina 1901–1913 rakennettu Hannoverin uusi kaupungintalo
Hannover (/haˈnoːfɐ/,  kuuntele ääntämys (ohje)) on Ala-Saksin osavaltion pääkaupunki Leinejoen varrella Saksassa. Se on myös sitä ympäröivän Hannoverin piirikunnan pääkaupunki. Vuonna 2008 kaupungissa oli 520 000 asukasta.  Suur-Hannoverissa oli vuonna 2005 hiukan yli miljoona asukasta, mikä teki siitä Saksan yhdenneksitoista suurimman kaupunkialueen.
Historia

Kaupunki perustettiin keskiajalla Leinejoen rantatörmälle (alkuperäinen nimi Honovere voidaan vapaasti kääntää muotoon ”korkea törmä”).  Se oli lauttureiden ja kalastajien asuttama kylä, joka kasvoi 1200-luvulla verrattain suureksi kaupungiksi. 1300-luvulla pystytettiin massiivinen muuri kolmella portilla suojaamaan Hannoveria ja kolme kaupungin tärkeintä kirkkoa rakennettiin.
Vuonna 1636 Calenbergin herttua päätti muuttaa asumuksensa Hannoveriin. Hänen herttuakuntansa tunnettiinkin myöhemmin Hannoverin herttuakuntana. Vuodesta 1692 lähtien valtio oli viralliselta nimeltään Braunschweig-Lüneburgin vaaliruhtinaskunta, mutta käytännössä sitä nimitettiin edelleen Hannoveriksi. Vuodesta 1714 Hannoverin vaaliruhtinas Yrjö I kruunattiin myös Ison-Britannian kuninkaaksi, minkä vuoksi siitä lähtien Iso-Britannia ja Hannover olivat personaaliunionissa. Yrjö III korotti Hannoverin kuningaskunnaksi ja tuli sen kuninkaaksi. Kaupunki laajeni vastakkaiselle rantatörmälle ja kasvoi huomattavasti.
26. heinäkuuta 1757, seitsenvuotisen sodan aikana, Ranskan armeija voitti hannoverilaisen tarkkailuarmeijan Hastenbeckin taistelussa, johtaen Hannoverin miehittämiseen.
5. heinäkuuta 1803 Artlenburgin kokouksen (Elben kokous) muodostamisen jälkeen noin 30 000 ranskalaista sotilasta marssi Hannoveriin ja miehitti sen. Yrjö III ei tunnustanut Elben kokousta ja yritti värvätä ulkomaisia sotilaita. Tästä tuloksena suuri määrä hannoverilaisia sotilaita muutti Englantiin, joista muodostettiin Kuninkaan saksalaislegioona.
Vuonna 1837 Ison-Britannian ja Hannoverin välinen personaaliunioni hajosi, koska Vilhelm IV:n jälkeen Ison-Britannian kruunun peri nainen, kuningatar Viktoria, mutta Hannoverissa voimassa olleen perimysjärjestyksen mukaan siellä hallitsijan oli oltava mies. Hannover pysyi kuningaskuntana vuoteen 1866 asti, kun se liitettiin Preussiin. Alueliitoksen jälkeen Hannoverin kansalaiset vastustivat preussilaishallintoa.
Kaikesta huolimatta Hannoverin kasvu jatkui toiseen maailmansotaan asti, jossa kaksi kolmasosaa kaupungista pommitettiin maan tasalle. Sodan jälkeen Hannover tuli kuuluisaksi kaupallisten näyttelyiden järjestämisestä. Vuosittain siellä pidetään CeBIT-messut, jotka ovat maailman suurimmat tietokonemessut.  Vuonna 2000 Hannover oli maailmannäyttelyn isäntänä.
Maantiede > Osa-alueet

Hannover jakautuu 13:een osa-alueeseen (saks. Bezirk), jotka puolestaan jakautuvat edelleen 51:een kaupunginosaan (saks. Stadtteile).
Osa-alueet ovat:
| 0 | 1 | 2 |
| --- | --- | --- |
|  Kartta Hannoverin aluejaosta  |  Ahlem-Badenstedt-Davenstedt  Bothfeld-Vahrenheide  Buchholz-Kleefeld  Döhren-Wülfel  Herrenhausen-Stöcken  Kirchrode-Bemerode-Wülferode  Linden-Limmer  |  Misburg-Anderten  Mitte  Nord  Ricklingen  Südstadt-Bult  Vahrenwald-List  |